528.02 REGOLAMENTI DWAR IL-KOPERTURA TAL-ASSIGURAZZJONI RIGWARD IR-RESPONSABBILTÀ PROFESSJONALI GĦALL-PROFESSJONISTI FIL-KURA MEDIKA L-AVVIŻ LEGALI 84 of 2014. L-AVVIŻ LEGALI 84 of 2014. 1. It-titolu ta’ dawn ir-regolamenti u r-Regolamenti dwar il-Kopertura tal-Assigurazzjoni rigward ir-Responsabbiltà Professjonali għall-Professjonisti fil-Kura Medika. Tifsir. 2. F’dawn ir-regolamenti, kemm-il darba r-rabta tal-kliem ma tkunx teħtieġ xort’oħra- " Att " tfisser l-Att dwar is-Saħħa; Kap. 528. Kap. 528. "Kunsill" għandu jkollha l-istess tifsira mogħtija taħt l-Att dwar il-Professjonijiet tas-Saħħa; Kap. 464. Kap. 464. " kura tas-saħħa " tfisser servizzi tas-saħħa pprovduti minn professjonisti tas-saħħa lil pazjenti biex jivvalutaw, iżommu jew ireġġgħu lura l-istat tas-saħħa tagħhom, inkluż il-preskrizzjoni, l-għoti u l-forniment ta’ prodotti mediċinali u apparati mediċi; " kura tas-saħħa pubblika " tfisser il-kura tas-saħħa provduta direttament mill-Gvern ta’ Malta; " Ministru " tfisser il-Ministru responsabbli għas-Saħħa; "polza tal-assigurazzjoni rigward ir-responsabbiltà professjonali " tfisser polza tal-assigurazzjoni kontra r-riskji kollha ta’ responsabbiltà professjonali li jirriżultaw mill-eżerċizzju tal-professjoni; " professjonist fil-kura medika " tfisser professjoni streġistrat mal-Kunsill relevanti taħt l-Att dwar il-Professjonijiet tas-Saħħa. 3. Professjonisti għandu jkollhom kopertura tal-assigurazzjoni. (1) Għandu jkun d-dmir u responsabbiltà ta’ kull professjonist fil-kura medika li jipprovdi kura tas-saħħa lill-pazjenti f’Malta li jassigura ruħu li huwa kopert minn polza tal-assigurazzjoni rigward ir-responsabbiltà professjonali, jew minn garanzija jew arranġament ieħor simili, ekwivalenti jew komparabbli fl-essenza u l-iskop tiegħu, li jkunu xierqa meta jitiqiesu n-natura u l-grad tar-riskji involuti meta jipprovdi s-servizzi tas-saħħa lill-pazjenti. (2) L-obbligu msemmi fis-sub regolament (1) m’għandux japplika għal kura tas-saħħa pubblika pprovduta minn professjonisti tas-saħħa, iżda biss sa fejn jikkonċerna s-servizzi li dawn il-professjonisti jkunu qed jipprovdu fis-sistema pubblika tal-kura tas-saħħa ta’ Malta. 4. Informazzjoni lill-Kunsill. (1) Għandu jkun id-dmir ta’ kull professjonist tas-saħħa li jikkonferma lill-Kunsill relevanti, fuq bażi annwali, jew kif mitlub minn żmien għal żmien mill-Kunsill relevanti, li l-obbligu impost bir-regolament 3(1) qed ikun sodisfatt. (2) Għall-finijiet tas-sub regolament (1), kull Kunsill relavanti għandu jkollu d-dritt li jitlob mingħand kull professjonist tas-saħħa, dokumentazzjoni li tiċċertifika li dan l-obbligu kien fil-fatt sodisfatt.